CELEX: E2016J0014
Language: el
Date: 2017-03-31 00:00:00
Title: Απόφαση του Δικαστηρίου, της 31ης Μαρτίου 2017, στην υπόθεση E-14/16, Εποπτεύουσα Αρχή της ΕΖΕΣ κατά Ισλανδίας (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη συμμόρφωσης — Οδηγία 95/50/ΕΚ σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων)

13.7.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 224/17
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 31ης Μαρτίου 2017
   στην υπόθεση E-14/16
   Εποπτεύουσα Αρχή της ΕΖΕΣ κατά Ισλανδίας
   
      (Παράλειψη κράτους της ΕΖΕΣ να εκπληρώσει τις υποχρεώσεις του — Παράλειψη συμμόρφωσης — Οδηγία 95/50/ΕΚ σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων)
   
   (2017/C 224/08)
   Στην υπόθεση E-14/16, Εποπτεύουσα Αρχή της ΕΖΕΣ κατά Ισλανδίας – ΠΡΟΣΦΥΓΗ με αίτημα να αναγνωριστεί ότι η Ισλανδία παρέβη τις υποχρεώσεις που υπέχει βάσει της πράξης που αναφέρεται στο σημείο 17δ του παραρτήματος XIII της συμφωνίας για τον Ευρωπαϊκό Οικονομικό Χώρο (οδηγία 95/50/ΕΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων), όπως προσαρμόστηκε στη συμφωνία με το πρωτόκολλο 1 αυτής, διότι παρέλειψε να συμμορφωθεί με το άρθρο 3 παράγραφος 1, το άρθρο 4 παράγραφοι 1 έως 5, το άρθρο 5, το άρθρο 6 παράγραφος 1 και το άρθρο 9 παράγραφος 1 της πράξης, το Δικαστήριο αποτελούμενο από τους Carl Baudenbacher, Πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 31 Μαρτίου 2017 το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι η Ισλανδία παρέβη τις υποχρεώσεις που απορρέουν από την πράξη που αναφέρεται στο σημείο 17δ του παραρτήματος XIII της συμφωνίας για τον ΕΟΧ (οδηγία 95/50/ΕΚ του Συμβουλίου, της 6ης Οκτωβρίου 1995, σχετικά με την καθιέρωση ενιαίων διαδικασιών στον τομέα του ελέγχου των οδικών μεταφορών επικίνδυνων εμπορευμάτων), όπως προσαρμόστηκε στη συμφωνία με το πρωτόκολλο 1, διότι παρέλειψε να εφαρμόσει, εντός της ταχθείσας προθεσμίας, το άρθρο 3 παράγραφος 1, το άρθρο 4 παράγραφοι 1 έως 5, το άρθρο 5 και το άρθρο 9 παράγραφος 1 της πράξης.
            
         
               2.
            
            
               Απορρίπτει την προσφυγή όσον αφορά την παράλειψη συμμόρφωσης με το άρθρο 6 παράγραφος 1 της πράξης.
            
         
               3.
            
            
               Διατάσσει την Ισλανδία να καταβάλει τα δικαστικά έξοδα.